Lav et referat af nedenstående tekst:

Tekst:
Udbygges for 3,2 milliarder Der bliver sandsynligvis ingen nye sygehuse til Region Nordjylland i denne omgang. Regeringens ekspertudvalg har anbefalet, hvordan sygehuskronerne skal fordeles. I Nordjylland skal der bruges 3,2 milliarder til udbygning af to allerede eksisterende sygehuse. Nordjylland skal udbygge og lukke, ikke bygge nyt Politikerne i Nordjylland havde ønsket penge til er nyt sygehus i Aalborg Øst, men det var eksperterne ikke enige i. I stedet anbefaler de, at det eksisterende Sygehus Syd i Aalborg udbygges. Himmerland fik også underkendt planerne om et nyt sygehus, og i Hobro skal det eksisterende sygehus lukkes, mener eksperterne. I stedet indstiller de til, at Farsø Sygehus udbygges. Større og færre Eksperterne har set på, om regionernes sygehusplaner lever op til anbefalinger fra Sundhedsstyrelsen om at samle lægerne og ekspertisen på større og mere slagkraftige sygehuse i fremtiden. Politikerne har i første omgang kun planlagt at nedlægge få sygehuse, og det falder ikke i god jord hos eksperterne. De anbefaler i stedet at lave en ny sygehusplan, der lever op til kravene om færre og større sygehuse.

Referat:
Ekspertudvalg anbefaler, at Sygehus Syd i Aalborg og Farsø Sygehus i stedet udbygges.